Lav et referat af nedenstående tekst:

Tekst:
En 30-årig mand er ved et grundlovsforhør ved Retten i Hjørring blevet varetægtsfængslet frem til 6. august i en sag om en række indbrudstyverier, senest i den forgangne weekend i Aalbæk. Det fortæller anklager Kim K. Kristensen. Søndag 11. juli blev en 31-årig mand varetægtsfængslet i samme sag, der blandt andet omfatter indbrud på Aalbæk Gl. Kro og Badehotel, hvor de to sigtede ifølge politiet i weekenden har stjålet et mindre pengeskab, en iPad med mere. Derudover sættes de i forbindelse med indbrud i en privat garage et andet sted i Aalbæk. Den 30-årige nægter sig skyldig og ville ikke udtale sig under grundlovsforhøret tirsdag. Han har flere tidligere domme for berigelseskriminalitet og blev varetægtsfængslet blandt på grund af risikoen for gentagelseskriminalitet, fortæller Kim K. Kristensen.

Referat:
To mænd er nu varetægtsfængslet i forbindelse med blandt andet to indbrud i Aalbæk i den forgangne weekend.